मथुरा (भाषा)। उत्तर प्रदेश की राजधानी लखनऊ में तीन दिन पहले हुई मुठभेड़ की पृष्ठभूमि में मथुरा में भी किसी अप्रिय घटना से बचने के लिए पुलिस व प्रशासन को अलर्ट कर दिया गया है। इसके अलावा होली के त्योहार पर लाखों की संख्या में यहां आने वाले पर्यटकों की मौजूदगी के मद्देनजर भी चौकसी बढ़ा दी गई है।
अपर पुलिस अधीक्षक अरुण कुमार सिंह ने बताया, "मध्यप्रदेश में ट्रेन विस्फोट की घटना के बाद कानपुर-लखनऊ में सैफुल्ला का खुरासान मॉडल सामने आने के बाद संवेदनशील नगरों में सावधान रहने तथा चौकसी में कोई चूक नहीं करने के निर्देश स्थानीय स्तर पर भी मिले हैं, उनका अक्षरशः पालन किया जा रहा है।"
मथुरा के संबंध में किसी विशेष खुफिया जानकारी से इनकार करते हुए सिंह ने कहा, "अयोध्या और काशी साथ मथुरा पहले से ही प्रदेश के अति संवेदनशील धर्मस्थलों वाले नगरों की सूची में शामिल है, इसके अलावा मथुरा में हजारों-लाखों श्रद्घालुओं को एकसाथ एकबार में आकर्षित करने वाले कई धार्मिक स्थल मौजूद हैं जहां अशांति फैलाने वाले तत्व कभी भी सक्रिय हो सकते हैं। इसलिए यहां हर स्थिति में चाक-चौबंद रहना लाजिमी है और लगातार इसके प्रयास जारी हैं।"
उन्होंने बताया, "प्रदेश की वर्तमान संवेदनशीलता, चुनाव परिणाम व होली के मौके को देखते हुए जनपद में पूरी तरह से सतर्कता बरती जा रही है, सभी प्रांतीय व जनपदीय सीमाओं, राजमार्गों पर वाहनों की आकस्मिक जांच, रेलवे स्टेशन-बस स्टैण्ड व अन्य सार्वजनिक स्थलों, होटल-गेस्ट हाउस-धर्मशालाओं पर संदिग्ध व्यक्तियों की मौजूदगी की तलाश जैसे सुरक्षात्मक उपाय जारी हैं।"
सिंह ने कहा, "मथुरा रिफाइनरी एवं नामचीन मंदिरों सहित सभी संवेदनशील स्थलों की सुरक्षा के लिए सादी वर्दी में कर्मी तैनात किए गए हैं।"

मथुरा । उत्तर प्रदेश की राजधानी लखनऊ में तीन दिन पहले हुई मुठभेड़ की पृष्ठभूमि में मथुरा में भी किसी अप्रिय घटना से बचने के लिए पुलिस व प्रशासन को अलर्ट कर दिया गया है। इसके अलावा होली के त्योहार पर लाखों की संख्या में यहां आने वाले पर्यटकों की मौजूदगी के मद्देनजर भी चौकसी बढ़ा दी गई है। अपर पुलिस अधीक्षक अरुण कुमार सिंह ने बताया, "मध्यप्रदेश में ट्रेन विस्फोट की घटना के बाद कानपुर-लखनऊ में सैफुल्ला का खुरासान मॉडल सामने आने के बाद संवेदनशील नगरों में सावधान रहने तथा चौकसी में कोई चूक नहीं करने के निर्देश स्थानीय स्तर पर भी मिले हैं, उनका अक्षरशः पालन किया जा रहा है।" मथुरा के संबंध में किसी विशेष खुफिया जानकारी से इनकार करते हुए सिंह ने कहा, "अयोध्या और काशी साथ मथुरा पहले से ही प्रदेश के अति संवेदनशील धर्मस्थलों वाले नगरों की सूची में शामिल है, इसके अलावा मथुरा में हजारों-लाखों श्रद्घालुओं को एकसाथ एकबार में आकर्षित करने वाले कई धार्मिक स्थल मौजूद हैं जहां अशांति फैलाने वाले तत्व कभी भी सक्रिय हो सकते हैं। इसलिए यहां हर स्थिति में चाक-चौबंद रहना लाजिमी है और लगातार इसके प्रयास जारी हैं।" उन्होंने बताया, "प्रदेश की वर्तमान संवेदनशीलता, चुनाव परिणाम व होली के मौके को देखते हुए जनपद में पूरी तरह से सतर्कता बरती जा रही है, सभी प्रांतीय व जनपदीय सीमाओं, राजमार्गों पर वाहनों की आकस्मिक जांच, रेलवे स्टेशन-बस स्टैण्ड व अन्य सार्वजनिक स्थलों, होटल-गेस्ट हाउस-धर्मशालाओं पर संदिग्ध व्यक्तियों की मौजूदगी की तलाश जैसे सुरक्षात्मक उपाय जारी हैं।" सिंह ने कहा, "मथुरा रिफाइनरी एवं नामचीन मंदिरों सहित सभी संवेदनशील स्थलों की सुरक्षा के लिए सादी वर्दी में कर्मी तैनात किए गए हैं।"